Embaz Cîhan Denîz û Husnu ablay 23ê hezîrana 2008î de nêzdîyê Dîlokî de netîceya 'qezayê trafîkî' de şehîd bîyî.
Înan wextêk de ke tesîro giranê tasfîyekerdişî est bi, bi îradayê xo yê xurtî verê tarîxî vurna.
Embaz Cîhan û Husnuyî wextêkê krîtîkî de bi rolê girîngî mîyanê Şorişê Kurdîstanî de ca girewt. Ê bi tempoyê xo sey firteneyî bîyî, bi çêrîya xo verê dişmenî de vindertêne û bi perwerîya xo zî bîyêne manaya şorişî. Înan pê pratîkê xo perwerîya xo ya bi Rayberîye mojnaye. Vera tecrîdê Îmraliyî têkoşînêko pîl da û cuya bê Rayberîye qebul nêkerde.
Embaz Cîhan û Husnuyî peyê xo de mîrasêko pîl ver da. Înan cuya xo dîyarîya têkoşînê azadîye, xelisnayîşê welatî kerde. Ê asta tewr berze de pabesteyê azadîye bîyî.
Têkoşînê azadîye yê Kurdîstanî kulturêkê xoverdayîş û azadîye aferna. No kulturê xoverdayîşî verê pêro zehmetîyan de zî tewirê xo rê dewam keno. Şexsê embaz Cîhan û Husnuyî de ma şehîdanê nê têkoşînî bi rêzdarî û minetî yad kenê.
